Správa zo zahraničnej pracovnej cesty

1.  Účastník ZPC:

Alexander Kutka
Slovenská organizácia pre vesmírne aktivity, o.z.
alexander.kutka@sosa.sk 
Znalosť jazykov: anglicky – nemecky

2.  Zahraničná pracovná cesta:
štát/mesto: Paríž / Francúzsko
Dátum: 21.-23.11.2016 
Prijímajúce organizácie: Európska vesmírna agentúra
Účel cesty: Účasť na rokovaní Rady IRC a Rady PECS

3.  Rámcový program pobytu:
21.11.2016 		– cesta BA-Paríž 
21.-23.11.2016 	– účasť na rokovaní Rady IRC a Rady PECS
23.11.2016 		– cesta Paríž-BA

4.  Stručný priebeh rokovaní:

Rokovanie Rady IRC

I)	Plán medzinárodných aktivít ESA na rok 2017
-	bol konštatovaný pokračujúci nárast kompetitívnosti zo strany svetových hráčov a vstupu nových krajín do space sektora. Ruská federácia pripravuje nové verzie rakety Proton (light a medium verzie), India pokračuje vo vývoji rakety GSLV, Japonsko vo vývoji HTV-2 a 3. To prináša nové príležitosti pre spoluprácu pre ESA s týmito medzinárodnými partnermi. Space sektor dnes predstavuje trh v objeme cca 200 milárd EUR, v členení: 7 miliárd EUR raketové nosiče, 33 miliárd – satelity, 
100 miliárd – pozemné vybavenie, 60 miliárd – donwstream services.
-	Slovinsko sa stalo Asociovaným členom ESA a postupne bude ukončovať svoju účasť v PECS programe; Bude pokračovať účasť v PECS programe pre krajiny Slovensko, Bulharsko, Litva a Lotyšsko; Pripravujú sa Dohody o spolupráci s krajinami Malta a Chorvátsko.
-	V spolupráci s NASA sú najdôležitejsšie projekty JWST, Solar Orbiter, 
LISA-Pathfinder, Euclid a Juice. Priorita roku 2017 bude práca na dodaní Orion Service Module pre NASA.
-	Spolupráca s Roskosmosom: úspešné navedenie na obežnú dráhu Marsu sondy TGO (misia ExoMars) a príjem prvých dát z tohto orbitera. Astronauti Nespoli a Gerst (ktorý sa v roku 2018 stane veliteľom ISS) trénujú v Hviezdnom mestečku v Rusku.
-	Spolupráca s Japonskom: bude sa pokračovať na projektoch BepiColombo (pozn: so slovenskou účasťou skrz ÚEF SAV) a EarthCare. 

II)	Správa z rokovania UN COPUOS
-	na 59. rokovaní COPUOS privítali 6 nových členských krajín: El Salvador, Izrael, Oman, Katar, Sri Lanka a UAE, prihlášku podal aj Nový Zéland.
-	ESA na rokovaní podala správu o Dlhodobom zámere stanice ISS, o misii britského astronauta Tima Peakea, o vypustení troch Sentinell satelitov, o sympóziu Living Planet, o vypustení dvoch Galileo satelitov a satelite EDRS-A, o výrazných vedeckých výsledkoch misie LISA-Pathfinder a ExoMars2016 a informovala aj o príprave rokovania Rady ESA na ministerskej úrovni.
-	k téme NEO (Near Earth Objects): dňa 30.6. sa bude konať tzv. „International Asteroid Day“ s cieľom informovať verejnosť o rizikách NEO a o spôsobe komunikácie úradov v prípade ohrozenia.
-	bude potrebné viac rozvinúť legislatívu v téme space traffic management a v téme space resources mining
-	členské krajiny vítajú prijatie prvej časti „guidlines for the longterm sustainability of outer space activities“, a navrhujú aby sa do roku 2018 prijali aj zvyšné časti týchto guidlines
 
III)	Prednáška o spolupráci a kompetitívnosti v oblasti vesmírnej dopravy – prehľad súčasných trendov  
-	za posledné obdobie sa konalo veľa tzv. „maiden flights“ (tj. prvý let daného typu rakety), napr. Angara 5, Soyuz 2-1.a/Volga, Falcon 9 v1.2, Long March 5, 6 a 7, LM 11 a ďalších; inaugurovali sa aj dva nové kozmodrómy „Vostočnyj“ a „Wenchang“. Čaká sa aj na maiden flights rakiet Falcon Heavy a GSLV Mk III. 
-	v sektore GEO (geosynchronous orbit) launchers sa pripravuju nové generácie nosičov Ariane 5 a 6, Falcon Heavy, New Glenn, Vulcan, H3 a ďalšie, možno dokonca aj systém Sea Launch.
-	v sektore LEO (low-earth orbit) sa dnes pre malé satelity využívajú v zásade štyri typy transportných služieb: hosted payload, piggy back, shared launch (rideshare) a dedicated launch. 
-	firma SpaceX už má za sebou 60 úspešných štartov, cenovo v rozmedzí 50±10 M$ resp. 90±10 M$ v závislosti od typu kontraktu. Vývoj ich kozmickej lode sleduje líniu Dragon (bezpilotná) / Crewed Dragon (s posádkou) / Red Dragon (medziplanetárna s posádkou). 
-	bola podaná aj krátka informácia o stave v ostatných krajinách s dopravnou kapacitou: Rusko, Ukraina, Japonsko, Čína, India, Brazília, Argentína, UAE, JAR, S. a J. Kórea, Irán a Izrael.

IV)	Rôzne
-	Najbližšie rokovanie Rady IRC sa bude konať dňa 26.-27. januára 2017 v Paríži; ďalšie rokovanie potom v dňoch 3.-4. mája 2017 v Prahe, a ďalšie v dňoch 
13.-14.novembra 2017.

Rokovanie Rady PECS

I)	Vývoj v agentúre od posledného rokovania 
-	dňa 17.11.2016 boli na obežnú dráhu vynesené ďalšie 4 satelity systému GALILEO na palube Ariane V. Tým pádom na orbite pracuje už 18 satelitov, ESA preto do konca roka plánuje deklarovať tzv. „Initial Operation Capability“ systému Galileo.
-	posledný astronaut z náboru 2009, francúz Thomas Pesquet, úspešne dorazil na medzinárodnú vesmírnu stanicu ISS. V Ruskej federácii sa na svoj ďalší let na ISS pripravujú nemec Alexander Gerst  (ktorý sa má stať veliteľom stanice) ako aj talian Paolo Nespoli. 
-	na budúcotýždňovom rokovaní Rady ESA na ministerskej úrovni sa budú schvaľovať 4 rezolúcie, vrátane Level of Resources na najbližšie roky, podiel príspevkov členských krajín v jednotlivých voliteľných programoch, generálny riaditeľ tiež predstaví svoju koncepciu aktivít ESA s názvom „Towards Space 4.0 for a United Space in Europe“. Zo strany SR sa očakáva asi trojminútové prehlásenie, ktoré ESA žiada zaslať aj v písomnej podobe.
-	v Bruseli bolo podpísané spoločné stanovisko ESA a EÚ k Európskej vesmírnej stratégii, ktoré za EÚ podpísali podpredseda EK p. Maroš Šefčovič, komisárka EK p.Bieńkowska a GR ESA J.-D.Woerner, za účasti SK PRES. 
-	ESA poďakovala Slovenskej republike za pozvanie generálneho riaditeľa ESA na rokovanie Rady ministrov EÚ pre konkurencieschopnosť (časť Vesmír) a potvrdila účasť GR ESA na rokovaní. 

II)	Informácie o Vedeckom programe ESA  
Vzhľadom na skutočnosť, že vedecký program je zakotvený v Dohode o založení ESA ako povinná aktivita, má tento program stabilný rozpočet umožnujúci dlhodobé  plánovanie aktivít (v istých prípadoch presahujúc obdobie 10 rokov), čo je pre vedecké misie nevyhnutné. Program je organizovaný v 4 kategóriách aktivít:

1.	L-misie (Large) v cene dvoch celoročných rozpočtov agentúry (tj. rádovo 
10  miliárd Eur), realizovaná raz za 7-8 rokov, s cieľom uskutočniť vedeckú misiu globálneho významu. Medzi také patrili napr. misie XMM-Newton, Rosetta, BepiColombo či Hershel.

2.	M-misie (Medium) v cene jedného celoročného rozpočtu agentúry (tj. rádovo 
5 miliárd Eur), relizovaná raz za 3-4 roky, väčšinou s účasťou zahraničného partnera (NASA, Jaxa, ..). Medzi také napr. patrili Mars Express, Planck a pod.

3.	S-misie (Small) v cene jednej desatiny celoročného rozpočtu agentúry (tj. rádovo 500 miliónov Eur), relizovaná raz za 4 roky, s vedúcou úlohou niektorej z európskych národných kozmických agentúr (napr DLR, CNES, a pod.)

4.	O-misie (Opportunity) – identifikovaná ako príležitosť pre vedeckú spoluprácu na misii, ktorú vedie zahraničný partner a na ktorej má ESA menšiu účasť

Medzi budúce hlavné misie sa radia najmä teleskop JWST, pod vedením NASA, ktorý bude vynesený na rakete ESA, a misia BepiColombo k planéte Merkúr, v spolupráci s japonskou JAXA (pozn.: na tejto misii sa účastnia aj slovenskí vedzi z ÚEF SAV). ESA plánuje svoje vedecké misie v dokumente „Cosmic Vision“, ktorý identifikuje 4 misie typu L, 8 misií typu M, a ostatné S a O misie. Identifikované sú už misie L1 – JUICE, L2 – ATHENA, M1 – Solar Orbiter, M2 – EUCLID, M3 – Plati a S misie Cheops a Smile.
III)	Informácie o Finančných reguláciách ESA
Finančné regulácie sú definované vo viacerých dokumentoch: hlavné ustanovenia sú v Dohode o založení ESA (tzv. „ESA Convention“) a jej prílohách, Rada ESA prijíma ďalej tzv. Financial regulations, ktoré podrobnejšie rozširujú ustanovenia Dohody, a samotný GR ESA vydáva tzv. „Financial Instructions“, tj. záväzné pravidlá pre zamestnancov ESA. Dohoda o založení ESA ustanovuje v článkoch I.3, V.2, IX, XI.5.A, XI.5.E, XI.5.H, XIII.1, XIII.2, XIII.4 ako aj v prílohách I a II (najmä v jej článkoch 2 - 10) a III, všetky podrobnosti, napr. o zdieľaní spoločných fixných nákladov všetkými ČŠ, o zdieľaní nákladov voliteľných programov jej učastnickými krajinami, o jednorázovom vstupnom členskom poplatku novej krajiny odvodeného od majetku ESA v danom roku, o každoročnom členskom poplatku odvodeného z HDP danej krajiny, o účtovných štandardoch používaných v ESA, o spôsobe auditovania účotovnej uzávierky ESA a jej zverejňovania, a pod. Aktuálne je rozpočet ESA vo výške 5,25 miliárd EUR členený na členské príspevky (3,74 miliárd EUR – najmä 872 miliónov EUR z DE, 844 z FR, 512 z IT, 324 z UK, 188 z BE, 152 z ES, 146 z CH, 102 z NL, 29 z PL, 26 z RO, ..., 15 z CZ a 5 z HU) a iné príjmy (1,51 miliárd EUR – najmä 1,324 miliárd EUR z EÚ).

IV)	Informácie o Vzdelávacom programe ESA
Vzdelávací program ESA, podobne ako jej Vedecký program, je jedným z dvoch povinných aktivít agentúry ukotvených v Dohode o založení ESA. Je vykonávaný kanecláriou ESERO (European Space Education Resource Office), ktorá má pobočky vo viacerých európskych krajinách (vrátane CZ, AT a PL). Študentom poskytuje možnosť účastniť sa rôznych projektov, napr. Cansat competition, Mission X: train like an astronaut, Zero robotics (ISS Spheres), ďalej Fly/Spin/Drop your thesis, REXUS/BEXUS a pod. Okrem toho prevádzkuje ESERO aj program ESA Academy, ktorý poskytuje doplnkové kurzy pre univerzitných poslucháčov z oblasti QA, ECSS, Space system engineering a pod. V belgickom meste Redu plánuje tiež otvoriť centrum pre vývoj cubesatov. Blíži sa tiež dokončenie projektu ESEO (European Student Earth Orbiter), ktorý na obežnú dráhu Zeme poletí v roku 2017.

V)	Iné:
-	Exekutíva potvrdila účastníkov rokovania Rady ESA na ministerskej úrovni začiatkom decembra 2016 za každú krajinu
-	Slovinsko sa dňa 16.11.2016 oficiálne stalo Asociovaným členom, a v rade PECS bude postupne ako člen končiť (v Slovinsku bežia ešte posledné PECS projekty).
-	 na najbližšom rokovaní Rady PECS, ktoré sa bude konať dňa 5.5.2017 v Prahe (pri príležitosti záverečného rokovania Rady IRC pod vedením ČR), sa bude preto voliť aj nový vedenie Rady PECS – navrhujú sa delegáti z Lotyšska a Litvy (postupuje sa podľa poradia, v ktorom boli podpísané ECS zmluvy).

5.  Odporúčané závery:

Na rokovaniach Rady IRC sa prerokováva činnosť a spolupráca ESA s medzinárodnými partnermi, teda mimo členských krajín ESA – najmä s USA, Rusko, Čína, Japonsko, a ďalšie. Na rokovaniach Rady PECS dochádza najmä k výmene informácií a zdieľaniu skúseností medzi ostatnými PECS krajinami (t.č. Bulharsko, Litva, Lotyšsko a SR); zároveň sú tieto rokovania doplnené aj prednáškami exekutívy o jednotlivých programoch ESA resp. jej technických štandardoch, vnútorných procesoch, reguláciách a pod. Pre efektívne napĺňanie záväzkov SR voči ESA v rámci programu PECS je nevyhnutné sa týchto rokovaní naďalej pravidelne zúčastňovať. Doporučuje sa tiež zorganizovať navrhované aktivity ESA v SR na budúci rok, teda konferneciu Space Day (pre prenos znalostí o európskom vesmírnom sektore) ako aj Workshop pre študentov so záujmom o education programy (najmä REXUS/BEXUS). 

6.   Prehľad prinesenej dokumentácie a miesto jej uloženia
Všetky materiály preberané na zasadnutí sa nachádzajú na Sekcii vysokých škôl, vedy a výskumu MŠVVaŠ SR.

7.    Spôsob zverejnenia výsledkov ZPC, prenos získaných informácií
Správa bola predložená Sekcii medzinárodnej spolupráce MŠVVaŠ SR. Bude zverejnená na internetovej stránke MŠVVŠ SR. Súhlasím so zverejnením správy na internete.

Správu vypracoval: 		Mgr. Alexander Kutka

Dátum: 			25.11.2016

Správu schválil:		Ľubica Pitlová, ROSEZvoVaT
				Marek Hajduk, GR SVT